  
ZAPISNIK 38. SJEDNICE VMO-a Donje Svetice

održane 27.06.2024. u 20:00 sati u prostorijama mjesne samouprave Mjesnog odbora Volovčica, Kriška 20


Prisutni članovi Vijeća:

1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić
7. Milena Žganjer


Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 38. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 37. sjednice na razmatranje.
Zapisnik je prihvaćen s pet glasova za i vijećnicima Milenom Žganjer i Goranom Radovanovićem suzdržani.

Predsjedavajuća pita vijećnike ima li dodataka dnevnom redu. Dnevni red 38. sjednice prihvaćen je.


D N E V N I     R E D:

1. Donošenje prioriteta VMO za Plan komunalnih aktivnosti 2025. i Plan malih komunalnih akcija za 2025. (asfalterski program)
1. Aktualna komunalna problematika
1. Razno: izvješća, pitanja i prijedlozi.







1.Donošenje prioriteta VMO za Plan komunalnih aktivnosti 2025. i Plan malih komunalnih akcija za 2025. (asfalterski program)


Z A K LJ U Č A K
o utvrđivanju prioriteta za donošenje Plana komunalnih aktivnosti (PKA) za 2025.
godinu i Plana malih komunalnih akcija (PMKA) – asfalterski program za 2025.

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak  utvrđivanje prioriteta za donošenje Plana komunalnih aktivnosti (PKA) za 2024.
i Plana malih komunalnih akcija (PMKA) – asfalterski program za 2024., kako slijedi

1.Učionica na otvorenom u OŠ FKF –pošto žele sjenicu, može i bez projekta. Ili projektiranje cijelog jugoistočnog dijela dvorišta škole, koje nije obuhvaćeno 1. fazom, u kojoj se obnavlja školsko igralište
 2. Obnova asfalta kolnika na prilazu ulazu u Dom zdravlja u Ivanićgradskoj ulici 38. čestica 3780/1
          
 3. Zamjena klupa kod Doma zdravlja. (Čestica 3780/1, na zapadnom rubu, kod skretanja u Lipničku ulicu)
 
 4.Postava klupe  za dojenje kod Doma zdravlja u blizini ulaza na pedijatriju

 5 .Obnova asfalta na pješačkim stazama i uređenje zelenih površina kod Doma zdravlja 

 6. postava klamerica za bicikle kod Doma zdravlja

7.Obnova i stavljanje u funkciju česme kod ulaza na pedijatriju Doma zdravlja.

8.Park sa zapadne strane Doma za starije Peščenica, Donje Svetice 89, kat. čestica 3885. Obnova asfaltiranih stazica koje su na nekim dijelovima jako oštećene.


9. Cjelokupno uređenje zelene površine duž Nartske ulice-s pločnikom s istočne strane i prostorom za vježbanje za odrasle i malim modernim dječjim igralištem-projektiranje i izvedba. Čestica 2317/1. 

10.Hortikulturno uređenje male kockaste parcele prije Nartske (drveće, klupe, bilje-kamenjar…)

11. HAŠK-uređenje parkirališta kod glavnog ulaza u HAŠK-a. Čestica 3838/1, jugozapadni dio. Projektiranje.
           
12. Postavljanje četiri klupe kod zgrade Donje Svetice 79, sa stražnje strane. Postoji jedan set od dvije klupe, koji treba zamijeniti i dodati još dvije, u istoj ravnini, prema dječjem igralištu. Čestica 3843.

13. Projektiranje fitness parka i proširenje postojećeg dječjeg igrališta u ulici Charlesa Darwina kućni broj 8, 10, 12 i 14, k.br.3939/1, k.o.Pešćenica, površine 5947m².

 14. Asfaltiranje ulice 1. Stara Peščenica (koja će po novome biti Ulica Željka Malnara) od raskrižja s Planinskom u smjeru Darwinove.

15. Projektiranje i izvedba pješačke staze  do dječjeg igrališta između zgrada Donje Svetice 79 i 83, od zgrade Donje Svetice 79 do dječjeg igrališta. Čestica 3843 

16. Postavljanje klamerica za bicikle na parceli 3939/14, ili na bilo koju parcelu u gradskom vlasništvu u blizini zgrada na adresi Ulica Charlesa Darwina 6A, 6B, 6C, 6D, 6E, 6F, 6G i 6H, u novom HD kvartu.

17. Park 99. Brigade na raskrižju Vukovarske i Ivanićgradske. Potrebno je obnoviti staze koje su sada šljunčane, što otežava i onemogućava kretanje slabije pokretnih osoba i dječjih kolica. Potrebno je napraviti staze od glatkog materijala.

 18. Obnova stazice koja ide od kraja Negovečke ulice koja prolazi sa stražnje strane Doma zdravlja i pored vrtića


19.Otkup zemljišta: 3939/6 na kraju Stare peščenice-do Darwinove,
                                   3839 Romska noć,
                                   2146 na Planinskoj, kod autobusne stanice u smjeru Kvatrić, u          svrhu uređenja Spomen Parka Željku Malnaru.
                                   3923, 3924 i 3925 Dugoselska ulica

20.Stupići kod kolnog ulaza u školu, na raskrižju Ivanićgradske i Nartske i Ivanićgradske i Planinska, te kod autopraonice Hampy

21.  Ograda uz pločnik ulice Vukovarske, kod raskrižja Vukovarske i Donjih Svetica. Pločnik je na povišenom, a parcele obrasle, te pješaci mogu pasti u rupu. Nekoć je tamo bila ograda u obliku plakata, međutim sada je maknuta.

22. Postavljanje koševa za smeće za izmet kućnih ljubimaca




2.Aktualna komunalna problematika



2.1.Postavljanje zrcala na raskrižju ulica Donje Svetice I Vugrovečka.
VMO Donje Svetice primilo je sljedeći upit građana:

“Poštovani,
Uključivanje u promet iz Vugrovečke ulice na ulicu Donje Svetice je otežano.
Nepregledna je prometna traka iz smjera juga, zbog kontejnera i konfiguracije terena.
Samim tim ugrožena je sigurnost učesnika u prometu.
Svakodnevno se moji susjedi i ja susrećemo s ovim problemom, jer se uključujemo na taj način u promet.
Bilo bi dobro da se postavi zrcalo - ogledalo kako bi se olakšalo uključivanje u promet i povećala sigurnost učesnika u prometu. 
Na taj način bi svi oni koje iz Vugrovečke ulice se uključuju u promet mogli vidjet dolaze li vozila iz smjera juga ulicom Donje Svetice.”

Vijećnici se slažu s prijedlogom, te Vijeće donosi sljedeći zaključak:


                                                               Zaključak:

Vijeće mjesnog odbora Donje Svetice predlaže Vijeću gradske četvrti Peščenica-Žitnjak da od nadležnih službi zatraži postavljanje zrcala na raskrižju Vugrovečke i Donje Svetice zbog sigurnosti izlaska na glavnu cestu Donje Svetice.






3.1. Razno.

Vijećnik  Davor daje Nikolić stavlja mandat u mirovanje.
U prilogu je obrazloženje.
Vijeće je to primilo na znanje.


3.2. Prijedlog suradnje s Veterinarskim fakultetom

S obzirom na to da u našem mjesnom odboru trenutno nemamo prikladnu površinu na kokoj bi se mogao urediti pseći park, potpredsjednica Vijeća Dijana Požgaj predlaže da stupimo u kontakt s Veterinarskim faksom i razgovaramo o mogućnostima korištenja dijela prostora dvorišta veterinarskog  fakulteta za pseći park.
Vijećnici smatraju da je to dobra ideja te ćemo kontaktirati Veterinarski fakultet kako bismo  saznali više informacija i dogovorili eventualnu suradnju.



Sjednica je završila u 18:30

Zapisnik vodila: Valentina Bedeković
                                                                          
                                                                              Predsjednica Vijeća Mjesnog odbora
                                                                     Donje Svetice

                                                                   Valentina Bedeković

